b'\n_START_ARTICLE_\nRaitomis ant tigro\n_START_SECTION_\nTurinys\n_START_PARAGRAPH_\nHiacintas, u\xc5\xbeguitas \xc5\xa1eimos t\xc4\x97vas, nusprend\xc5\xbeia prasigyventi inscenizuodamas apipl\xc4\x97\xc5\xa1im\xc4\x85, ta\xc4\x8diau, i\xc5\xa1davus liudininkui, atsiduria u\xc5\xbe grot\xc5\xb3 d\xc4\x97l apgavyst\xc4\x97s. Kal\xc4\x97jime jis stengiasi bet kokia kaina grei\xc4\x8diau i\xc5\xa1eiti \xc4\xaf laisv\xc4\x99 ir kiekviena proga bendradarbiauja su sargybiniais, kol kart\xc4\x85 atsiduria kameroje, kurioje kalintys 3 vyrai planuoja pab\xc4\x97gim\xc4\x85. Hiacintas \xc4\xafsp\xc4\x97ja kal\xc4\x97jimo vir\xc5\xa1inink\xc4\x85, ta\xc4\x8diau \xc5\xa1is nepatiki planu, o vyrai, bijodami i\xc5\xa1davyst\xc4\x97s, pasiima j\xc4\xaf su savimi, nors Hiacintui liko nedaug kal\xc4\x97ti. Priverstas keliauti kartu su kitais, Hiacintas galiausiai pasiekia savo namus, ta\xc4\x8diau randa \xc5\xbemon\xc4\x85, gyvenan\xc4\x8di\xc4\x85 su kitu, o u\xc5\xbe jo \xc4\xafskundim\xc4\x85 paskirta didel\xc4\x97 premija, mat Hiacintas klaidingai laikomas gaujos galva ir pab\xc4\x97gimo organizatoriumi. Matydamas, kad \xc5\xbemona su nauju vyru sunkiai suduria gal\xc4\x85 su galu, kitiems bendrininkams ne\xc5\xbeinant jis nusprend\xc5\xbeia organizuoti pasidavim\xc4\x85 policijai, kad jo buvusioji gaut\xc5\xb3 \xc5\xbead\xc4\x97t\xc4\x85 premij\xc4\x85...'